Merkezê Îrtîbatî û Çapemenîye yê Hêzanê Asayîşê Zereyî bîlançoya roja 13. ya Operasyonê Asayîşî û Merdimîye yê Kampa Holî eşkera kerde.
Eşkerayîye wina ya:
''Roja 13. ya safhaya diyîne ya Operasyonê Asayîşî û Merdimîye de netîceya xabatanê cigêrayîş û pakîkerdişî de 9ê ci cinîyî 25 cergê DAÎŞî ameyî tepiştene, 7 xeymê ke cergan seba perwerde û îşkenceyî şuxilnayêne wedarîyayî û dest nîya 4 şarjoran, 4 çanteyanê leşkerîyan û 1 harddîskî ser.''
